open-index/open-wikipedia-markdown huggingface dataset:
Mohammed

[duimnael|links|Die [Al-Masdjid an-Nabawi|Moskee van die Profeet in Medina omstreeks 1900.]]

duimnael|links|upright|Volgens die Islamitiese geloof het Mohammed die engel die eerste keer in die Hira-grot gesien.

**Mohammed** of **Moegammad** (570 – 8 Junie 632; Arabies: محمد, *Muḥammad*, [muħammad]) was ’n religieuse, politieke en militêre leier van Mekka. Hy het Arabië onder ’n Islamitiese regeringsvorm verenig. Die Moslems en Baha’i glo hy is ’n profeet van God. Die Moslems beskou hom as die hersteller van die onveranderde oorspronklike monoteïstiese geloof van Adam, Noag, Abraham, Moses, Jesus en ander profete.

## Lewensloop 
Daar is geen bronne uit die tyd van Mohammed waaruit ’n lewensbeskrywing saamgestel kan word nie. Die oudste geskrif wat bekend is, is die Sira van Ibn Ishaq (byna 750); ander lewensbeskrywings is (gedeeltelik) daarop gebaseer.

### Jeug 
Mohammed is op 29 Augustus 570 n.C. in die Arabiese stad Mekka gebore; sy geboortedag word op Mawlid an-Nabi herdenk. Sy vader, wie se naam Abdullah was, het ’n maand voor Mohammed se geboorte gesterf. Sy moeder, Amina, is oorlede toe hy drie jaar oud was, en sy pleegmoeder, ’n Bedoeïen, toe hy ses was. Daarna het sy oupa, Abd al-Muttalib, twee jaar lank vir hom gesorg. Na die afsterwe van sy oupa het sy oom, Abu Talib, vir hom gesorg – ook tydens Mohammed se volwasse lewe.

### Profeetskap 
In 610, toe Muhammad 40 jaar oud was, het hy na die berg Jabal an-Noer naby Mekka gestap. Volgens die Islamitiese geloof het die engel Gabriël hom in die Hira-grot op die berg ontmoet. Mohammed het flou geword toe hy die engel sien omdat hy verstom was oor hoe groot hy was. Die nag toe dit gebeur het, staan bekend as Lailat al-'Kadr, maar die presiese datum is onbekend en word nie eens in die Koran genoem nie. Hieronder is wat die engel vir Mohammed gesê het:

Toe Mohammed by sy huis en vrou Khadijah terugkom het hy vir haar alles vertel wat gebeur het. Daarna het hy nuwe openbaringe ontvang en opdrag gekry om die boodskap wat God aan hom gegee het te verkondig. Toe Mohammed die eerste keer preek, was die meeste van Mekka se inwoners, wat destyds nog afgode aanbid het, nie baie ingenome nie. Maar daar was ook mense wat na sy prediking en boodskappe geluister het. Hulle was die eerste volgelinge van die nuwe Islamitiese godsdiens.

Leiers van Mekka het Mohammed se aanhangers gestraf en gemartel. Party van die gelowiges is deur die Mekka-leiers die doodstraf opgelê. Mohammed het hierdie dade teengestaan en voortgegaan om Islam te bevorder.

## Notas 
## Verwysings 
## Bronnelys 
*  
*  
*  
*  

## Eksterne skakels 
*
Zoroaster

**Zarathoestra** (Grieks: *Zoroaster*, Ζωροάστρης; Persies: *Zartosjt*, زرتشت; Oud-Persies: **Zarathoestra**) was die stigter van die Zoroastrisme. Hy het in die 2de of 1ste millennium v.C. in die antieke Persië geleef waar hy as Zoroastriese priester religieuse onderwys gegee het.

Daar is min wetenskaplike konsensus oor wanneer hy geleef het. Sommige geleerdes, wat taalkundige en sosio-kulturele bewyse gebruik, stel voor dat hulle êrens in die tweede millennium vC dateer. Ander geleerdes dateer hom uit die 7de en 6de eeu vC as 'n byna tydgenoot van Kores die Grote en Darius die Grote.

## Verwysings
Krishna

: *Hierdie artikel handel oor die Hindoegod. Vir die rivier in Indië, sien Krisjna (rivier).*

duimnael|links|Krishna vertoon sy Vishvarupa (universele vorm) aan Arjuna op die slagveld van Kuruksjetra
**Krishna** of **Krisjna** (Sanskrit: कृष्ण [ˈkr̩ʂɳə] , Gujarati: કૃષ્ણ. *Kr̥ṣṇa*, letterlik: "swart" of "blou") is 'n Hindoeïstiese godheid wat dikwels aanbid word as die agtste avatar van Vishnu. Vir sy volgelinge is hy die inkarnasie van die opperwese.

Die Hindoeïstiese heilige skrifte beskryf Krishna se gelaatskleur as vergelykbaar met 'n onweerswolk. Hy het dikwels 'n fluit, die bansuri, by hom en dra 'n pouveer in sy hare. Alhoewel hy nie geskiedkundig beskou word as iemand wat werklik geleef het nie, gaan Hindoes van die standpunt uit dat dit wel die geval is en ondersoek Hindoelogie getuienis vir sy bestaan.

## Eksterne skakels
Kaapstad-stadion

[duimnael|links|Kaapstad-stadion soos gesien vanaf [Tafelbaai in 2012]]
duimnael|links|Die ou Groenpunt-stadion in 2006, kort voordat dit afgebreek is
Die **Kaapstad-stadion** (Engels: *Cape Town Stadium*, Xhosa: *Inkundla yezemidlalo yaseKapa*) in Kaapstad, Suid-Afrika, is 'n stadion wat gebou is met die oog op die 2010 Sokkerwêreldbeker. Gedurende die beplanningsfase is daar na die stadion verwys as die *Afrika Rennaisance-stadion* en die stadion wat afgebreek is om plek te maak vir die Kaapstad-stadion was bekend as die *Groenpunt-stadion*.

## Wedstryde 
### Openingswedstryde 
### FIFA Sokker-Wêreldbekertoernooi in 2010 
### Vriendskaplike sokkerwedstryde 
## Fotogalery 

Lêer:Green Point Paraguay vs Italy - World Cup 2010.jpg|Sokkerwedstryd tussen Italië en Paraguay, 2010 FIFA Wêreldbeker.
Lêer:FIFA World Cup 2010 Argentina Germany.jpg|Argentinië teen Duitsland, 2010 FIFA Wêreldbeker.

## Sien ook 
* Lys van stadions in Suid-Afrika

## Verwysings 
## Eksterne skakels 
*  360º Prente en virtuele toer van die stadion gedurende konstruksie 
*  Die meeste Kapenaars ondersteun die nuwe Groenpunt-stadion 
*  Afrika Renaissance-stadion
*  Stad Kaapstad – 2010 Wêreldbeker
Bab

**Bab** (Arabies: ‏الباب, *al-Bāb* 'die poort [tot God]'; * 20 Oktober 1819 in Sjiraz, Iran; † 9 Julie 1850 in Tabris, Iran) is die religieuse erenaam van **Siyyid `Alí Muḥammad Shírází** (Persies: سيد علی ‌محمد شیرازی), die stigter van die Babisme. Die Babi en Bahá'í beskou hom as 'n profeet van God. Hy het onder ander die Bayan, wat vir die Babi en Bahá'í Heilige Skrifte is, geopenbaar.
Duitse Ryk

In die Geskiedenis van Duitsland daar was drie **Duitse Ryke**:

* Die Eerste Ryk, sien Heilige Romeinse Ryk
* Die Tweede Ryk, sien Duitse Keiserryk en Republiek van Weimar
* Die Derde Ryk, sien Nazi-Duitsland
Baha'u'llah

'''Baha'u'llah'* (Arabies: ‏بهاء الله, *Bahāʾ-Allāh'' 'Heerlikheid van God'; * 12 November 1817 in Teheran, Iran; † 29 Mei 1892 in Akko, Ottomaanse Ryk) is die religieuse erenaam van **Mirza Husain-ʿAli Nuri** (Persies: ‏میرزا حسینعلی نوری), die stigter van die Baha’i-geloof. Hy het onder ander die Kitab-i-Aqdas, wat vir die Bahá'í Heilige Skrifte is, geopenbaar. Hy was vir kettery vanaf Iran in die Ottomaanse Ryk verban, waar hy in ballingskap was om voort te gaan in die huidige Israel nie, waar hy sterf in 1892.

## Vroeë lewe 
Bahá'u'lláh het in 1835 met Ásíyih Khánum, die dogter van 'n edelman, in Teheran getrou toe hy 18 was en sy 15. In sy vroeë twintigerjare het Bahá'u'lláh die lewe van voorregte wat sy aristokratiese geslag gebied het, van die hand gewys en eerder sy tyd en hulpbronne gewy aan 'n reeks liefdadigheidswerke wat hom bekendheid besorg het as "die Vader van die Armes".
ʻAbdu'l-Bahá

'''ʻAbdu'l-Bahá'* (Arabies: عبد البهاء, *ʿAbd al-Bahāʾ'', letterlik "dienaar van die heerlikheid [van God]"; * 23 Mei 1844 in Teheran, Iran; † 28 November 1921 in Haifa, Britse mandaat van Palestina) is die godsdienstige erenaam van **ʿAbbas Effendi** (Persies: عباس افندی), seun van Baha'u'llah (stigter van die Baha’i-geloof), en sy opvolger as leier van dié godsdiens. Hy is 1844 in Teheran, Iran, gebore en is saam met sy pa uit Iran verban. Hy het talle werke oor die Baha’i-geloof geskryf en is in 1920 tot Ridder van die Britse Ryk verslaan. Hy is in 1921 in Haifa, in die huidige Israel, oorlede.

## Bronnelys 
*  

## Eksterne skakels
Shoghi Effendi

**Shoghi Effendi** (Persies: شوقی افندی, *Šoqī Effendī*; * 1 Maart 1897 in Akko, Ottomaanse Ryk; † 4 November 1957 in Londen, Verenigde Koninkryk) is die religieuse erenaam van **Schoghi Rabbani** (Persies: شوقي رباني), die oudste kleinseun van Abdu'l-Bahá. Hy is deur sy oupa benoem as leier van die Baha’i-geloof, wat hy tussen 1921 en 1957 was. Hy sterf in die Verenigde Koninkryk aan die Asiatiese griep.
Bayan

duimnael|Die Arabiese Bayan

Die **Bayan** is die heilige skrifte van die Babisme en is geïnspireer deur die Bab, die stigter van die geloof. Dit dui op die Arabiese sowel as die Persiese Bayan.
Kitab-i-Aqdas

Die **Kitab-i-Aqdas** of **Aqdas** is die Heilige Skrifte van die Bahá'ísme en en is deur Baha'u'llah, die stigter van die Bahá'ísme, geskryf. Die boek bevat Baha'u'llahs openbaring en stel talle gedragsreëls vir die Bahá'ís.
Vlag van Algerië

Die **nasionale vlag van Algerië** (Arabies: علم الجزائر, Frans: *Drapeau de l’Algérie*) is op 3 Julie 1962 amptelik in gebruik geneem. Die vlag vertoon twee gelyke vertikale bane van groen en wit met die wapenfiguur in die middel wat bestaan uit ’n rooi vyfpuntige ster en ’n Turkse halfmaan.

## Simboliek 
Die wit kleur stel vrede voor; die groen natuurskoon; die rooi die bloed van gesneuweldes in die stryd om onafhanklikheid in die Algerynse oorlog (1954–1962) en die ster en halfmaan verteenwoordig Islam.

## Ontwerp 
Die maan en ster is presies in die middel van die vlag, waarby die ster een kwart van die hoogte opneem en die maan die helfte. Die boonste en onderste punt van die ster is op dieselfde hoogte as die uiteinde van die maan.

senter|350px|Konstruksietekening

### Kleure 
Die kleurskema word hieronder gelys:

## Ander vlae 

Lêer:Flag of Fatimid Caliphate (909 - 1171).svg|Vlag van die Fatimidiese Kalifaat, 909 tot 973
Lêer:Flag of Zirid Dynasty (1146 - 973).svg|Vlag van die Zirid-dinastie, 1146 tot 973
Lêer:Hafsid Flag - Tunisia.svg| Vlag van die Hafsidiese Kalifaat, 1230 tot 1574
Lêer:Flag of the kingdom of tlemcen.svg| Vlag van die Zianidiese Kalifaat, 1235 tot 1556
Lêer:Dz.flag.svg| Vlag van Ottomaanse Algerië, tot 1830
Lêer:Jacques Soustelle's car flag.svg| Vlag van die Goewerneur Jacques Soustelle, 1955
Lêer:Variant flag of the GPRA (1958-1962).svg| Vlag van Algerië, 1958 tot 1962
Lêer:Variant flag of the GPRA (1962).svg| Vlag van Algerië, 1958 tot 1962
Lêer:Presidential Standard of Algeria.svg|Standaard van die Algerynse President

Die vlag is amptelik in gebruik geneem toe Algerië onafhanklikheid van Frankryk verkry het. Dit is soortgelyk aan die vlag wat sedert 1958 deur die Algerynse regering (wat toe in ballingskap was) gebruik is.

Die vlag is sowel geïnspireer deur die 19de eeuse standaard van Adb el-Kader as deur die Turkse vlag. Die standaard van Abd el-Kader het uit twee ewe breë vertikale bane in groen en wit bestaan. Die Turkse vlag was in gebruik toe die noorde van die huidige Algerië tot die Ottomaanse Ryk behoort het.

### Soortgelyke vlae 

Lêer:Flag of Azerbaijan.svg|  Vlag van Azerbeidjan
Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of the Comoros.svg|  Vlag van die Comore-eilande
Lêer:Flag of Hatay.svg|  Vlag van Hatay (1938–1939)
Lêer:Flag of Libya.svg|  Vlag van Libië
Lêer:Flag of Malaysia.svg|  Vlag van Maleisië
Lêer:Flag of Mauritania.svg|  Vlag van Mauritanië
Lêer:Kokbayraq flag.svg|  Vlag van Oos-Turkestan
Lêer:Flag of the Ottoman Empire.svg|  Vlag van die Ottomaanse Ryk (1844–1923)
Lêer:Flag of Pakistan.svg|  Vlag van Pakistan
Lêer:Flag of Cyrenaica.svg|  Vlag van Sirenaïka (1949–1951)
Lêer:Flag of Tunisia.svg|  Vlag van Tunisië
Lêer:Flag of the Turkish Republic of Northern Cyprus.svg|  Vlag van die Turkse Republiek van Noord-Siprus
Lêer:Flag of Turkey.svg|  Vlag van Turkye

## Sien ook 
## Eksterne skakels 
*  Algerië by *Flags of the World*.
*
Vaalbank

**Vaalbank** is 'n dorp in westelike Mpumalanga, Suid-Afrika. Die dorp is 95&nbsp;km noord-oos van Pretoria, en direk suid van Rhenosterkopdam geleë. 

## Sien ook 
* Lys van dorpe in Suid-Afrika

## Verwysings
.cm

100px|regs|

**.cm** is die Internettopvlakdomein vir Kameroen.

In 2006 kom dit aan die lig dat .cm-domeine misbruik word om verkeerd ingesleutelde .com-domeine na advertensies aan te stuur. 

## Verwysings 
## Sien ook 
* Lys van Internettopvlakdomeine
* ISO 3166-2:CM

## Eksterne skakels 
* IANA se .cm-whois-inligting
* AfriDNS - Inligting oor Afrika se topvlakdomeine
Don-rivier (dubbelsinnigheid)

Daar is verskeie riviere met die naam **Don**:

## Australië 
*Don-rivier (Queensland), ’n sytak van die Fitzroy-rivier (Queensland)

## Kanada 
*Don-rivier (Ontario)

## Rusland 
*Don-rivier

## Verenigde Koninkryk 
*Don-rivier (Lancashire), Engeland
*Don-rivier (Suid-Yorkshire), Engeland
*Don-rivier (Tyne and Wear), Engeland
*Don-rivier (Aberdeenshire), Skotland
Edie Brickell

**Edie Arlisa Brickell** (* 10 Maart 1966) is 'n Amerikaanse musikant en voorvrou van Edie Brickell & New Bohemians, onder meer bekend vir hul Amerikaanse toptientreffer "What I Am" en die album *Shooting Rubberbands At The Stars* (1989) waarvan daar meer as een miljoen eksemplare in die VSA alleen verkoop is. Die musiekvideo vir haar snit "Good Times" is ook wêreldwyd op die Microsoft Windows 95-rekenaarbedryfstelsel se laserskyf verskeep.

## Diskografie 
* ''It's Like This* (1986)
* *Shooting Rubberbands at the Stars* (1988) VS #4, 2x platinum
* *Ghost of a Dog* (1990)
* *Picture Perfect Morning* (1994)
* *The Live Montauk Sessions* (2000)
* *The Ultimate Collection* (2002)
* *Volcano* (2003)
* *Stranger Things* (2006)

### Ander bydraes 
* *Microsoft Windows 95* (1995) - "Good Times"-video
* *WFUV: City Folk Live VII'' (2004) - "Take a Walk"

## Eksterne skakels 
* Amptelike webwerf  
* MySpace-profiel  
* Internetrolprentdatabasis-profiel
Nödslakt

**Nödslakt** is 'n musiekgroep wat in 2004 in Dals Långed, Dalsland, Swede tot stand gekom het en vinnige hardcore-punkmusiek maak. Die groep word deur 'n vrou, Anna, gefront en ten spyte van hul politieke opinies en Amri-Miret-agtige stem, het hulle bykans geen heavymetal-invloede nie: hul klank is vintage met vurige 1980's thrashcore en Sweedse lirieke, tesame met somtydse manlike rugsteunsang. Die groepslede is Anna (voorsang), Linus (baskitaar), en Marcus (tromme en sang). Hulle het tot dusver drie vollengteateljeealbums vrygestel, naamlik *Vi ruttnar och dör* (2005, Afrikaans: *Ons verrot en sterf*), *Allt du äger är ditt hat* (2006, Afrikaans: *Alles wat jy besit is jou haat*)

## Diskografie 
* *Vi ruttnar och dör* (2005)
* *Allt du äger är ditt hat* (2006)
* *Pantkassar & inkassokrav* (2007)
* *30 min mangelpunk* (2008, DVD-R)

### Versamelalbums 
* *Skitliv* (2009, D-takt & Råpunk Records)

## Verwysings 
## Eksterne skakels 
* MySpace-profiel 

### Verdere leesstof 
* Mylastchapter.net-onderhoud 
* Mylastchapter.net-resensie van *30 min mangelpunk*
William Addison

**William Addison** was 'n Rhodesiese redakteur en parlementêre speaker.

Hy is in 1890 in Skotland gebore, doen diens in die Eerste Wêreldoorlog en kom in 1923 na Suid-Rhodesië as redakteur van die *Bulawayo Chronicle*. Later verhuis hy na Salisbury om by die *Rhodesia Herald* te gaan werk. Ná 'n kort tydperk as redakteur van die *The Star* in Johannesburg, verhuis hy terug na Rhodesië, begewe hom in die politiek en word speaker van die Federale Parlement in 1954, 'n jaar die federasie tussen Suid-Rhodesië, Noord-Rhodesië en Njassaland tot stand gekom het.

Vier jaar later tree hy af en sterf in 1966.

## Bron 
*Rosenthal, Eric, "Encyclopaedia of Southern Africa", Juta and Company Limited, Kaapstad, 1978.
Herald (Harare)

Die ***Herald*** is 'n oggendblad wat in die Zimbabwiese hoofstad Harare uitgegee word.

Die koerant is op 27 Junie 1891 deur William Ernest Fairbridge as die *Mashonaland Herald* gestig. Dit verskyn sedert 1898 daagliks, is later herdoop tot die *Rhodesia Herald* en word in 1978 bloot die ***Herald***. Na die land se onafhanklikwording in 1980 het die staat beheer oor die koerant verkry en sedertdien is dit 'n regeringsmondstuk.

## Bronne 
*Akers, Mary (red.), *Encyclopaedia Rhodesia*, The College Press Pvt. Ltd., Salisbury, 1973.
*Rosenthal, Eric, "Encyclopaedia of Southern Africa", Juta and Company Limited, Kaapstad, 1978.
ENB-stadion

Die **ENB-stadion** (ook genoem **FNB-stadion**, **Sokkerstad** of **Soccer City**) is 'n stadion in Soweto, Johannesburg, Suid-Afrika. Die stadion is reg langs die hoofkantoor van die Suid-Afrikaanse Sokkervereniging (*SAFA-huis*) waar die kantore van FIFA en die Plaaslike Reëlingskomitee vir die 2010 Sokkerwêreldbeker gesetel was. Met 'n kapasiteit van 94&nbsp;700 is dit die grootste stadion in Afrika.

duimnael|links|Eerste wedstryd van die FIFA Sokker-Wêreldbekertoernooi in 2010 word tussen Suid-Afrika en Meksiko gespeel
duimnael|links|Sokkerwedstryd tussen Argentinië en Suid-Korea tydens die FIFA Sokker-Wêreldbekertoernooi in 2010
duimnael|links|Die stadion tydens die 2010-sluitingseremonie
Die stadion het sedert sy konstruksie in 1987 as die **FNB-stadion** bekend gestaan, maar is tydelik na Sokkerstad herdoop om aan FIFA se neutrale borgskap-vereistes te voldoen.

In 1990 het Nelson Mandela sy eerste vrye toespraak in die stadion gelewer, nadat hy uit die gevangenis vrygelaat is. Op 10 Desember 2013 is sy internasionale roudiens hier gehou. Dit was ook die tuiste van Chris Hani se begrafnis.

## Wedstryde 
### Afrikanasiesbeker 1996 
### FIFA Sokker-Wêreldbekertoernooi in 2010 
Die stadion is tydens die FIFA Sokker-Wêreldbekertoernooi in 2010 ingespan as een van die 10 stadia waar wedstryde gespeel is. Benewens die openingswedstryd en eindstryd, is by die stadion gespeel:

### Afrikanasiesbeker 2013 
## Rugby 
Die stadion is ook sedert 2010 vir die eerste keer vir rugbywedstryde gebruik. Die Springbokke het op 21 Augustus 2010 tydens die 2010-Drienasiesreeks hier teen die All Blacks gespeel.

## Konstruksie 
Die ENB-stadion het 'n massiewe opgradering vir die 2010 Wêreldbeker ondergaan. Die stadion se nuwe ontwerp is deur die vorm van 'n Afrikapot geïnspireer.

## Sien ook 
* Lys van stadions in Suid-Afrika
* Eerste Nasionale Bank, die stadion se eienaars.

## Verwysings 
## Eksterne skakels
Bulawayo Chronicle

Die ***Bulawayo Chronicle*** is 'n dagblad wat in Zimbabwe se tweede grootste stad uitgegee word.

Die koerant is op 12 Oktober 1894 gestig en verskyn daagliks sedert Mei 1897. In die laat jare sewentig is die naam gewysig en staan dit bekend as ***The Chronicle***.

## Bron 
*Rosenthal, Eric, "Encyclopaedia of Southern Africa", Juta and Company Limited, Kaapstad, 1978.
Koninkryk van Ierland

Die **Koninkryk van Ierland** (Iers: *Rioghacht Éireann*, Engels: *Kingdom of Ireland*) was 'n staat geleë in Wes-Europa op die Eiland Ierland. Dit het bestaan van 1542 tot met die Act of Union 1800 wat dit verenig het met die Koninkryk van Groot-Brittanje (1707–1800) om die Verenigde Koninkryk van Groot-Brittanje en Ierland (1800–1922) te vorm.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Kingdom of Ireland*
* de Beaumont, Gustave and William Cooke Taylor,  *Ireland Social, Political, and Religious* :Translated by William Cooke Taylor : Contributor Tom Garvin, Andreas Hess: Harvard University Press : 2006 :  (reprint of 1839 original)
* Pawlisch, Hans S., : *Sir John Davies and the Conquest of Ireland: A Study in Legal Imperialism* :Cambridge University Press, 2002 : 
* Keating, Geoffrey : *The History of Ireland, from the Earliest Period to the English Invasion*  (Foras Feasa Ar Éirinn) Translated by John O'Mahony 1866 Full text at Google Books
Windsorton

**Windsorton** (voorheen *Hebron*) is 'n landboudorp in die Noord-Kaap, Suid-Afrika. Die dorp is in die Vaalharts-besproeiingskema geleë op die oewer van die Vaalrivier.

## Geskiedenis 
Die dorp is aanvanklik gestig as 'n sendingstasie genaamd **Hebron**. Nadat diamante egter in die omgewing ontdek is het prospekteerders dit toegestroom en die dorp het in 'n delwerskamp ontaard. 

Die dorp is later vernoem na PF Windsor, die oorspronklike eienaar van die grond, wat baie bygedra het tot die ontwikkeling van die dorp.

Daar word reeds in 1891 na die dorp as Windsorton verwys in die doopinskrywing van Barkly-Wes se St. Mary's Anglikaanse Kerk met die doop van Martha Emily BROOKS op 7 AUG 1891. Volgens haar doopinskrywing is sy op 14 JUL 1891 te Windsorton gebore.

## Sien ook 
* Lys van dorpe in Suid-Afrika

## Verwysings
Zeerust

**Zeerust** is 'n kommersiële dorp in die Ngaka Modiri Molema-distrik in Noordwesprovinsie, Suid-Afrika. Die dorp is geleë in die Maricovallei, 135 kilometer wes van Rustenburg en ongeveer 240 kilometer noordwes van Johannesburg. Die N4 nasionale pad, die hoofverbindingsroete tussen Suid-Afrika en Botswana, loop ook deur die dorp. Groot beesplase word in die gebied gevind, sowel as koring-, mielie-, tabak- en sitrusplase. Daar is ook fluoriet- en chromietmyne in die omgewing. Toerisme vorm 'n vinnig-ontwikkelende bedryf.

## Geskiedenis 
Die oorspronklike naam van die plaas waarop die dorp gestig is was Sefathlani / Sebatlani (stowwerige plek) wat behoort het aan Casper Hendrik Coetzee, wat dit in 1858 gekoop het. Die plaas is later hernoem na Hazenjacht, en daarna Hazia / Hazeah. Casper Coetzee het Walter Seymore gekontrakteer om 'n kerk en 'n fort op die plaas te bou, maar hy (Casper) het gesterf voor hierdie voltooi is. In 1866, het die plaas in die hande van sy neef / swaer Diederik Jacobus Coetzee beland, wat die potensiaal van die ontwikkeling van 'n dorp op die  plaas gesien het. Hy het enkele erwe uitgemeet met die idee om 'n dorp te begin. Hy het osrieme gebruik om die plotte af te meet in plaas van die aanvaarde opmeterskettings. Op 20 Maart 1867, is die eerste erwe van die nuutgestigte Coetzee-Rust per openbare veiling verkoop in Potchefstroom, voor die amptelike erkenning van die versoek om 'n dorp te begin kon verleen word. Die naam Coetzee se Rust is later verkort tot Zeerust. Munisipale status is verkry op 18 Maart 1936.

Zeerust was egter nie die eerste dorp in hierdie gebied nie. Die eer behoort aan Jacobsdal, 'n klein dorpie ongeveer 10&nbsp;km suid van Zeerust geleë op die plaas Vergenoegd, naby die lusernstasie. Die gewildheid van Zeerust as handelsentrum het die einde van Jacobsdal beteken, en nou bestaan dit nie meer as 'n dorp nie.

Die belangrikste tale gebesig in Zeerust is Afrikaans (35%) en Tswana (32%) onderskeidelik. Die Batswana noem die dorp *Sefatlhane*. Na afloop van die demokratiese bedeling in 1994 is die naam van die munisipaliteit-Zeerust verander na Ramotshere Moiloa, 'n middel-20ste eeuse hoof van die Bahurutshe boo Moiloa, wat ook 'n politieke vyand van die apartheidsregering was.

Die stad is 'n kommersiële spilpunt vir die meeste van die dorpe in die Lehurutshe gebied, insluitend; Lekgophung, Supingstad, Moshana, Serake, Rietpan, Motswedi, Dinokana, Lekubu, Mosweu, Ntsweletsoku, Mokgola, Borakalalo en Gopane.

## Sien ook 
* Lys van dorpe in Suid-Afrika
* Kaditshwene

## Verwysings 
## Bronne 
* Pieter de Jager(2001). "Die Korannafonteiners"
Christiana

**Christiana** is 'n dorp in die suidweste van Noordwes op die oewer van die Vaalrivier.

## Geskiedenis 
[duimnael|links|Drie Suid-Afrikaanse [Klas 6E-lokomotief|Klas 6E1-reeks 3 lokomotiewe staan op Christiana se stasie.]]
Die dorp het sy bestaan te danke aan diamante. Weens baie dispute oor grondbesit in die onderste lope van die Vaalrivier, het die regering in 1870 besluit om 'n dorp te stig op die plaas Zoutpansdrif en die eerste woonerwe is verkoop. Dit is vernoem na die dogter van die Voortrekkerleier Andries Pretorius, wat die rivier hier oorgesteek het. Twee jaar later is diamante ook in die spoelgruis van die Vaalrivier by Christiana ontdek wat tot nog 'n diamantstormloop gelei het. Die stormloop het ook gou tot 'n einde gekom.

## Distrik 
Die distrik is 1 900&nbsp;km² groot. Die produksie van beesvleis, mielies, sorghum, grondbone en katoen is die belangrikste ekonomiese bedrywighede. Dit is vandag 'n belangrike boerderysentrum, veral weens die nabyheid van die Vaalharts-besproeiingskema.

Die N12 nasionale pad gaan deur Christiana.

## Trivia 
Die Rob Ferreira-natuurreservaat en vakansieoord is ongeveer 6&nbsp;km noordoos van die dorp. Die mineraalfonteine se water is louwarm (36,7°C). Christiana is ook die eerste dorp waar die Britse magte die Transvaalse grens oorgesteek het tydens die Tweede Vryheidsoorlog.

## Sien ook 
* Lys van dorpe in Suid-Afrika

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
* Op Pad in Suid-Afrika. B.P.J. Erasmus. 1995 

## Verwysings 
## Eksterne skakels
Willem Bok

**Willem Eduard Bok** (Den Burg, Texel, Nederland, 28 Junie 1846 &ndash; Johannesburg, Transvaal, 1 November 1904) was 'n Nederlands-Suid-Afrikaanse staatsman wat van 1880 tot 1889 die eerste Staatsekretaris van die Zuid-Afrikaansche Republiek was. Hy was 'n vriend en vertroueling van president Paul Kruger van die ZAR. Die stad Boksburg is na hom vernoem.

## Biografie 
Hy is in 1846 in Holland gebore en vertrek in 1864 op die ouderdom van 20 na Engeland om in die tale te gaan studeer. Ná 'n kort loopbaan as handelaar kom hy op die ouderdom van 30 in die Zuid-Afrikaansche Republiek aan. Op aanbeveling van president Thomas François Burgers vestig hy hom in Pretoria in 1876, waar hy bevriend geraak het met die latere president Paul Kruger. Hy vergesel Kruger en die res van die Onafhanklikheidsafvaardiging na Londen nadat Groot-Brittanje die land annekseer. 

Later word hy sekretaris van die Nasionale Komitee en sluit hom aan by die redaksie van *Die Volkstem*. Ná die Slag van Majuba was hy staatsekretaris van 1884 tot 1888. Hy was ook klerk van die Volksraad en regeringskommissaris van die toe pas ontdekte Witwatersrandse goudveld. In 1889 word hy as staatsekretaris vervang deur die Nederlandse staatsadvokaat Willem Johannes Leyds en Bok word die notulehouer van die Uitvoerende Raad. Van 1892 tot met die uitbreek van die Tweede Vryheidsoorlog, dien hy as regeringskommissaris in die Johannesburgse gesondheidskomitee  

Sy neef Edward Bok was redakteur van die ''Ladies' Home Journal* in die VSA. 

Willem Bok is in 1904 in Johannesburg oorlede.

## Bronne 
* Rosenthal, Eric, "Encyclopaedia of Southern Africa", Juta and Company Limited, Kaapstad, 1978.
* Swart, M.J., e.a. (red.): *Afrikaanse Kultuuralmanak''. Aucklandpark: Federasie van Afrikaanse Kultuurvereniginge, 1980, bl.190.
Lu Xun

**Lu Xun** (Vereenvoudigde Chinees: 魯迅, Tradisionele Chinees: 鲁迅, Pinyin: *Lǔ Xùn*) of **Lu Hsün** (volgens die fonetiese Wade-Giles-transkripsie), was die skrywersnaam van **Zhou Shuren** (Vereenvoudigde Chinees: 周樹人, Tradisionele Chinees: 周树人, Pinyin: *Zhōu Shùrén* en *Chou Shu-jen* volgens Wade-Giles; * 25 September 1881,; † 19 Oktober 1936) was een van die belangrikste 20ste eeuse skrywers in China. Dikwels word na hom as die grondlegger van die moderne Chinese literatuur verwys. Hy het sy werke sowel in *baihua* (白話), die huidige Chinese omgangstaal, asook in klassieke Chinees geskryf.

Hy was een van die invloedryke intellektuele wat die sogenaamde 4 Mei-beweging gesteun het wat aan Beijing se Beida-universiteit in die lewe geroep is, en het saam met ander intellektuele ook aan die Baihua-beweging deelgeneem wat hom met kwessies rakende literêre styl en genre bemoei het.

Lu Xun was 'n skrywer van kortverhale, uitgewer, vertaler, kritikus, essayis en digter. In die 1930's het hy die titulêre leier van die Chinese Liga van Linkse Skrywers in Sjanghai geword. Ná die 4 Mei-beweging het hy met sy werke baie groot invloed in China uitgeoefen en is deur die Kommunistiese bewind ná 1949 as een van die Volksrepubliek China se beduidendste persoonlikhede vereer. Mao Zedong was sy hele lewe lank 'n groot bewonderaar van Lu Xun se literêre werk.

Maar ondanks die simpatie wat Lu Xun vir linkse politieke ideale getoon het, het hy self nooit by die Kommunistiese Party van China aangesluit nie. Danksy vertalings in onder meer Engels (waaronder *Selected Stories of Lu Hsun* deur Yang Hsien-yi en Gladys Yang) het sy werke ook in die Weste bekendheid verwerf.

## Verwysings 
* Lu Xun. (2008). Encyclopædia Britannica. Deluxe Edition. Chicago: Encyclopædia Britannica.
Djiboeti (stad)

**Djiboeti** (Arabies: جيبوتي‎, Frans: Djibouti) is die hoofstad en grootste stad van Djiboeti, en het 'n bevolking van 542 000 in 2005 gehad.
duimnael|links|400px|Maskali-eiland, Djiboeti
Vlakfontein

**Vlakfontein** kan verwys na:

* Vlakfontein, 'n nedersetting in Noord-Kaap, Suid-Afrika.
* Vlakfontein, 'n nedersetting in die Vrystaat, Suid-Afrika.
* Vlakfontein, 'n nedersetting in Gauteng, Suid-Afrika.
* Vlakfontein, 'n nedersetting in die Mpumalanga, Suid-Afrika.
Thomas Henry Grocott

[duimnael|regs|200px|Thomas Henry Grocott voor ''[Grocott's Mail* se kantoor.]]

**Thomas Henry Grocott** was die stigter van *Grocott's Mail'' in Grahamstad in die Oostelike Provinsie en medestigter asook jare lange voorsitter van die Nasionale Persunie.

Hy is in Liverpool gebore waar hy 'n vakleerling was by die *Liverpool Mail* van Mei 1854. Hy het uiteindelik 10 jaar by dié koerant deurgebring. In 1864 besoek mnr. R.W. Murray van die *Great Eastern Star* (wat jare later letterlik per ossewa na die Witwatersrand verplaas is en vandag nog as dagblad verskyn) Engeland. Hy ontmoet Grocott en bied aan dat hy Suid-Afrika toe kom en in die personeel van sy koerant kom werk. Die jong verslaggewer aanvaar die aanbod en vestig hom op Grahamstad.

Grocott is binne sy eerste vyf jaar in die Oos-Kaap getroud met Eliza Jane Miller, dogter van eerwaarde Miller, medestigter van die Baptistekerk in Suid-Afrika. Drie kinders is uit die huwelik gebore, Ida, Emma en William Ellington. Net die seun is getroud, terwyl die dogters vir hulle 'n gerieflike huis by Milnerstraat 2A op Grahamstad laat bou het waarin die gesin Grocott vandag nog woon.

Grocott sluit eers in 1869 'n vennootskap met J.V. O'Brien, maar dit hou skaars 'n jaar. Daarna rig hy 'n drukkery op en gee op 11 Mei 1870 die eerste Grocott-koerant uit, naamlik die ''Grocott's Free Paper*. Na stoomkrag ingevoer word om die drukmasjiene aan te dryf, word die koerant op 2 Januarie 1872 die tweeweeklikse *Grocott's Penny Mail'', wat binne enkele jare in die hele Kaapkolonie, Vrystaat en Transvaal versprei is. Tien jaar later begin die koerant drieweekliks verskyn. In Augustus daardie jaar help Grocott mee aan die stigting van die Nasionale Persunie, waarvan hy van 1902 tot met sy dood in 1912 voorsitter was.

Hy was nou betrokke by die lief en leed van Grahamstad se inwoners en onder sy leiding het die koerant in 1899 die "Christmas Cheer Fund" gestig wat weduwees en weeskinders van die "First City Volunteers" ondersteun het. Die fonds bestaan meer as 'n eeu later steeds.

Hy is op 7 Oktober 1912 in Grahamstad oorlede.

## Bronne 
* Geskiedenis van ''Grocott's Mail''
Delhi

duimnael|links|Kaart van Delhi se distrikte
**Delhi** (Hindi: दिल्ली, *dillī*, [ˈdɪlːiː]; Punjabi: *dillī*, [ˈdɪlːiː]; Oerdoe: *dêhlī*, [ˈdeɦliː]), amptelik die **Nasionale Hoofstadgebied Delhi** (*Rāṣṭrīya Rājadhānī Kṣētra Dillī*) is 'n stad en uniegebied in Indië wat die amptelike hoofstad Nieu-Delhi insluit. Dit is met 'n bevolking van 16&nbsp;787&nbsp;941 in 2011 die tweede grootste stad in Indië ná Mumbai en is geleë in die noorde van die land langs die Yamunarivier. Met 'n metropolitaanse bevolking van meer as 28 miljoen is dit die naasgrootste metropolitaanse gebied wêreldwyd ná Tokio.

## Sport 
In 2010 het Delhi die 19de Statebondspele aangebied.

Delhi beskik met die Feroz Shah Kotla-stadion oor 'n toetskrieketstadion. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Delhi het onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook beide die T20I-wêreldbeker 2016 en die T20I-wêreldbeker 2026, aangebied.

## Besienswaardighede 
* Die Lotustempel is een van die bekendste bakens van Delhi en een van die agt vastelandse Baha’i-tempel.

## Verwysings 
## Eksterne skakels 
*  Amptelike webwerf
*
Randall Abrahams

**Randall Abrahams** (gebore 26 Julie 1969) is 'n Suid-Afrikaanse radio- en televisiebesigheidspersoon en ‘n musiekprodusent. Hy is bekend vir sy rol as die "streng beoordelaar" op die *Idols*-televisiereeks.

## Agtergrond 
Abrahams is in Kaapstad gebore en het by Harold Cressy High School skool gegaan. Hy het Good Hope verlaat en na Johannesburg verhuis, waar hy gehelp het met die vestiging van die jeugradiostasie YFM en as stasiebestuurder van 1997 tot 2002 gedien het.

## Verwysings 
## Eksterne skakels 
* Whoswhosa-profiel  
* TVSA-profiel
Karatsji

**Karatsji** (Engels: *Karachi*, Sindhi: ڪراچي, Oerdoe: کراچی *Karācī* [kəˈrɑːˌtʃi]) is met 'n bevolking van 23&nbsp;500&nbsp;000 in 2013 die grootste stad van Pakistan asook van die Islamitiese wêreld en die tweede grootste stad ter wêreld na die Chinese stad Shanghai. Dit is die belangrikste seehawe en finansiële sentrum van die land. Karatsji het tot die stigting van Islamabad in 1960 as hoofstad van Pakistan gedien.

[duimnael|links|[Nasa-satellietbeeld van Karatsji]]
Daar is die eerste keer na Karatsji verwys in 'n Nederlandse dokument in 1742. Die Britse Oos-Indiese Kompanjie het die stad in 1839 van die Mogolryk verower en in 1843 by die Britse gebiede Sindh as hoofstad ingelyf. Met die stigting van Brits-Indië in 1858 het Karatsji deel van die Britse Kroonkolonie geword en 'n smeltkroes van kulture gevorm. Met die onafhanklikheidwording van Pakistan in 1947 het dié stad die hoofstad van dié land geword.

Karatsji is net noord van die Indusdelta, Pakistan se grootste en belangrikste rivier, aan die Indiese Oseaan (Arabiese See) geleë.

Karatsji was een van die gasheerstede tydens die krieketwêreldbekertoernooie in 1987 en 1996 asook die Kampioenetrofee 2025.

## Verwysings 
## Eksterne skakels
Idols (Suid-Afrika)

***Idols*** is 'n Suid-Afrikaanse televisiewerklikheidsreeks van die televisienetwerk M-Net wat op die gewilde Britse reeks *Pop Idol* gebaseer is. Die reeks is 'n kompetisie om die beste jong sangeres of sanger in Suid-Afrika te identifiseer. Dit is in Seisoen 1 deur Candy Litchfield, Matthew Stewardson en Sami Sabitiin aangebied, in Seisoen 2 deur Colin Moss en Letoya Makhene, en in Seisoen 3 deur slegs Colin Moss.

In hierdie reeks oudisioneer deelnemers ten eerstens, maar later word hulle tot net twaalf finaliste uitgedun, met elke finalis wat regstreeks moet optree. Daar is vier beoordelaars. In Seisoen 1 was Randall Abrahams, Dave Thompson, Marcus Brewster en Penny Lebyane, en in Seisoen 2 is Brewster en Lebyane deur Mara Louw-Thomson en Gareth Cliff vervang. Die beoordelaars se doel is om kritiek op die deelnemers se opvoerings telewer. Kykers kan vir etlike ure ná die afloop van 'n uitsending hul stem vir hul gunsteling via telefoon, SMS of aanlyn plaas. Op die daaropvolgende aand se episode word die deelnemers met die minste stemme huis toe gestuur.

Die wenner van die eerste seisoen was Heinz Winckler, met Brandon October en Melanie Lowe in onderskeidelik die tweede en derde plekke. Die tweede seisoen is deur Anke Pietrangeli gewen, met Poseletso Sejosingoe om die tweede plek en Jacques Terre'Blanche in die derde.
Kaap Ann

duimnael|regs|Die oostelike Massachusetts met Kaap Ann
duimnael|regs|Landsat-satellietfoto van Kaap Ann

**Kaap Ann** (Engels: **Cape Ann**) is 'n rotsagtige skiereiland aan die Atlantiese Oseaan, in die noordooste van die Amerikaanse deelstaat Massachusetts. Die kaap is sowat 30 myl noordoos van Boston geleë en vorm die noordelike uithoek van Massachusetts Bay. Kaap Ann behels die nedersettings Gloucester, Essex, Manchester-by-the-Sea en Rockport.

## Etimologie 
Die eerste kaart van Kaap Ann is deur die ontdekkingsreisiger John Smith geteken, alhoewel hy die kaap oorspronklik na sy geliefde Tragbigzanda vernoem het. Toe hy die kaart aan koning Charles I van Engeland getoon het, het hy voorgestel dat Charles enige van die "barbaarse name" (wat van inheemse Eerste Nasies oorgeneem is) volgens sy eie goeddunke deur Engelse plekname sou kon vervang. Die monarg het vervolgens baie plekname verander, waarvan net vier bewaar gebly het - waaronder Kaap Ann, 'n naam wat Charles ter ere van sy moeder, Anna van Denemarke, gekies het.

## Koloniale geskiedenis 
Die Engelse kolonie op Kaap Ann is in 1624 gestig. Dit was die derde poging om 'n permanente nedersetting in Nieu-Engeland te vesting, naas die Plymouth-kolonie en Nantasket Beach. Twee skepe van die *Dorchester Company* het 32 setlaars na die kolonie geneem, waarby John Tylly en Thomas Gardner as oorsieners in die plaaslike visserybedryf en plantasie aangestel is. Aangesien hierdie kolonie die Massachusetts Bay-nedersetting voorafgegaan het, is na sy bewoners as die *old planters* verwys.

Die naam "Kaap Ann" was omstreeks 1634 reeds algemeen gebruiklik. Dit kom op kaarte in William Wood se *New England Prospect* voor wat in dieselfde jaar verskyn het.

## Verwysings
Gloucester, Massachusetts

**Gloucester** (ˈɡlɒstər) is 'n stad op Kaap Ann in die Essex-distrik van die Amerikaanse deelstaat Massachusetts met 'n bevolking van 28&nbsp;789 volgens die sensus van 2010. Die stad maak deel uit van Boston se North Shore.

Gloucester is in 1623 deur vissers gestig, en die visserybedryf was tot in die 1990's die belangrikste bron van inkomste vir sy bewoners. Toe die plaaslike visgronde in 1995 as gevolg van oorvissery gesluit is, is sowat 20&nbsp;000 vissers werkloos gelaat.

Gloucester is vandag tydens die somer 'n gewilde toeristebestemming. Die nedersetting bestaan uit 'n stadskern aan die noordelike kant van die seehawe en die woonbuurte Annisquam, Bay View, Lanesville, Folly Cove, Magnolia, Riverdale, East Gloucester en West Gloucester. Die stad word begrens deur Rockport in die ooste, Ipswich Bay in die noorde, Essex en Manchester-by-the-Sea in die weste en Massachusetts Bay in die suide.
Kerkbode

[duimnael|links|240px|*Die Kerkbode* het op 8 September 1937 'n foto van die kerkgebou van die [NG gemeente Johannesburg op sy voorblad geplaas ter viering van die 50ste bestaansjaar van die oudste gemeente aan die Rand. Daar was toe reeds 22 gemeentes in die gebied met 62&nbsp;000 lidmate.]]
[duimnael|160px|Ds. [George Stephanus Malan|G.S. Malan, redakteur van 1913 tot 1918.]]
[duimnael|160px|Ds. [Pieter Gerhardus Jacobus Meiring|P.G.J. Meiring, redakteur van 1921 tot 1938.]]
duimnael|160px|Ds. Gideon Möller, redakteur van 1970 tot 1986.

Die ***Kerkbode*** is die amptelike orgaan van die Nederduitse Gereformeerde Kerk wat in 1849 deur dr. Abraham Faure as *De Gereformeerde Kerkbode* opgerig is. Later het dit as *De Kerkbode* en *Die Kerkbode* bekendgestaan, maar in 2003 is die "die" in die titel laat vaar. Die blad verskyn elke twee weke.

Dit is die oudste blad van sy soort in Suid-Afrika. In sy eerste 160 jaar het die *Kerkbode* 19 redakteurs gehad, onder wie bekende figure soos die omstrede teoloog prof. John du Plessis, ds. P.G.J. Meiring, latere leier van die Konserwatiewe Party dr. Andries Treurnicht, kerkleier en skrywer dr. Frits Gaum en skrywer en voormalige moderator Johann Symington.

Die *Kerkbode* se sirkulasie het deur die jare gewissel tussen 10&nbsp;000 en 50&nbsp;000 en dit was in 'n stadium veel invloedryker as wat die omset 'n mens sou laat vermoed.

In 2009 skakel die blad oor na 'n formaat wat meer aan 'n tydskrif as koerant herinner, maar dit dra steeds al die kerk se amptelike berigte asook die meeste betrekkings in die NG Kerk en in sy meer as 1&nbsp;100 gemeentes. Dit word op Wellington uitgegee. Adri-Louise van Renen-Fourie was van 2011 die eerste vroulike redakteur van die *Kerkbode* tot sy in 2013 om gesondheidsredes moes bedank. Sy is op Sondag 15 Junie 2014 oorlede nadat lewerkanker twee jaar vantevore by haar gediagnoseer is.

## Bronne 
* Gaum, Frits, dr. (hoofred.), *Christelike Kernensiklopedie*, Lux Verbi.BM, Wellington, 2008.

## Verwysings 
## Eksterne skakels 
* Die Kerkbode se tuisblad
* Beeld oor afsterwe van oudredakteur ds. Tappies Möller
Adam Johann von Krusenstern

**Adam Johann Baron von Krusenstern** (ook bekend as *Iwan Fjodorowitsch Krusenstern*, *Ivan Fedorovich Kruzenshtern*, Russies *Ивáн Фёдорович Крузенштéрн*, wetenskaplike transliterasie: Ivan Fëdorovič Kruzenštern; * 19 November 1770 in Haggud naby Rapla, Estland; † 24 Augustus 1846 in Slot Ass naby Kiltsi, Estland) was 'n Duits-Baltiese admiraal in die Keiserlike Russiese Vloot. Hy was die eerste Russiese vlootaanvoerder wat tussen 1803 en 1806 om die aardbol geseil het. Die skepe van hierdie ekspedisie het ook in die kolonie Russies-Amerika (Alaska) aangedoen, en alhoewel hy nooit self in Alaska voet aan wal gesit het nie, was hy een van die invloedrykste voorstaanders van Rusland se koloniale ambisies in Amerika aan die Sint Petersburgse tsarehof. Sy suster, Christiane von Krusenstern, het in 1795 die tweede vrou van die Duitse skrywer August von Kotzebue geword. 

Krusenstern het sy opleiding aan die Seekadettekorps in Kronstadt voltooi en tussen 1787 en 1790 aan die Russiese oorloë teen Swede deelgeneem. Van 1793 tot 1799 het hy in Noord-Amerika, Afrika en Asië diens in die Britse Vloot gedoen.

## Verwysings
Kinross, Skotland

:*Hierdie artikel handel oor die nedersetting in Skotland. Vir die dorp in Suid-Afrika, sien gerus Kinross.*
**Kinross** (Skots-Gaelies: *Ceann Rois*) is 'n dorp in die middel van Skotland, met 'n bevolking van sowat 4&nbsp;000 mense. Kinross in Suid-Afrika is vernoem na die dorp. Kinross is op die oewers van Loch Leven geleë.
Marshalleilande

Die **Marshalleilande** (Engels: *Marshall Islands*, [ˈmɑːrʃəl ˈaɪləndz], ; Marshallees: *Aorōkin M̧ajeļ*), amptelik die **Republiek die Marshalleilande** (*Republic of the Marshall Islands*, kort *RMI*; *Aolepān Aorōkin M̧ajeļ*, [ɑ̯ɑ͡ɒɔ̯ɔ͡ɛlʲɛbʲænʲ ɑ̯ɑ͡ɒo̯o͡ɤrˠɤɡɯ͡inʲ mˠɑɑ̯zʲɛ͡ʌɫ]), is 'n eilandstaat in die Stille Oseaan en Oseanië net noord van die ewenaar en net wes van die Internasionale datumgrens met 'n oppervlakte van 181,43&nbsp;km² en 'n bevolking van 42&nbsp;418 in 2021. Die Marshalleilande bestaan uit sowat 1&nbsp;200 eilande.

[duimnael|links|[Nasa-Satellietbeeld van die Marshalleilande in Maart 1999]]
duimnael|links|Kaart van die Marshalleilande
duimnael|links|Kaart van die Marshalleilande se atolle
Die Marshalleilande is in die ooste van die Noordelike Mariana-eilande, in die noordooste van die Gefedereerde State van Mikronesië, in die suidooste van Japan, in die weste van Hawaii en in die noordweste van Kiribati geleë. Die hoofstad en grootste stad is Majuro.

Die Marshalleilande is genoem ná die seekaptein John Marshall wat in 1788 saam met die seekaptein Thomas Gilbert, ná wie Kiribati voorheen die "Gilberteilande" genoem is, beide Kiribati en die Marshalleilande vir Europa ontdek het.

As gevolg van die Spaans-Amerikaanse Oorlog is die argipel in 1899 deur Spanje aan die Duitse Keiserryk verkoop en by Duits-Nieu-Guinee ingelyf. Tydens die Eerste Wêreldoorlog is dit deur die Japannese Keiserryk beset en het na dié oorlog 'n Volkebondmandaat geword. Tydens die Tweede Wêreldoorlog is dit deur die Verenigde State beset en het in 1947 'n trougebied van die Verenigde Nasies geword. Tussen 1946 en 1958 het die Verenigde State eksperimente met kernwapens in die Bikini-atol uitgevoer en meer as 20 waterstof- en atoombomme oor die atol getoets, die grootste daarvan was Castle Bravo met 15 megaton. Op 1 Mei 1979 het die Marshalleilande sy eie regering verkry en status van selfregering ontvang. Die Marshalleilande het op 21 Oktober 1986 'n verdrag oor vrye assosiasie met die Verenigde State onderteken, waarmee dit 'n onafhanklike land geword het. Die Verenigde State is nog steeds vir die verdediging van die Marshalleilande verantwoordelik.

## Verwysings 
## Bronne 
; Algemeen
*  
*  

## Eksterne skakels 
*
Salomonseilande

Die **Salomonseilande** (Engels: *Solomon Islands*; Pijin: *Solomon Aelan*) is 'n eilandstaat in die Stille Oseaan en Oseanië suid van die ewenaar met 'n oppervlakte van 28&nbsp;896&nbsp;km² en 'n bevolking van 726&nbsp;799 in 2024. Die Salomonseilande is oos van Papoea-Nieu-Guinee, suid van Nauru, wes van Tuvalu, noord van Vanuatu en noordoos van Australië geleë. Die hoofstad en grootste stad is Honiara, geleë op die eiland Guadalcanal.

duimnael|links|Kaart van die Salomonseilande
[duimnael|links|Kaart van die Salomonseilande in 1989 ([Central Intelligence Agency|CIA)]]
duimnael|links|Kaart van die Salomonseilande se administratiewe gebiede
Die Salomonseilande bestaan uit ses hoofeilande en meer as 900 kleiner eilande. Dié land se naam is afgelei van die gelyknamige argipel, wat tot Melanesië behoort en nog die Noordelike Salomonseilande rondom Bougainville insluit, wat tot Papoea-Nieu-Guinee behoort. Die Salomonseilande word deur die Koraalsee in die weste en die Salomonssee in die suide begrens. In die noorde is die oop Suidelike Stille Oseaan geleë.

In 1568 het die Spaanse ontdekkingsreisiger Álvaro de Mendaña de Neira die eilande vir Europa ontdek en na die Bybelse koning Salomo *Islas Salomón* genoem. In Junie 1893 het die Salomonseilande onder Britse invloed gekom, nadat die Suidelike Salomonseilande deur kaptein Gibson R.N. van die HMS *Curacoa* tot Britse protektoraat verklaar is. Tydens die Tweede Wêreldoorlog het gedurende die Salomonseilande-veldtog (1942–1945) tussen die Verenigde State en die Japannese Keiserryk hewige gevegte plaasgevind, soos die Slag van Guadalcanal. Op 7 Julie 1978 het die Salomonseilande van die Verenigde Koninkryk onafhanklik geword. Die Salomonseilande is 'n grondwetlike monargie binne die Britse Statebond met Charles III van die Verenigde Koninkryk as staatshoof.

## Geografie 
Die Salomonseilande bestaan uit tien administratiewe gebiede, waarvan nege provinsies is wat deur verkose provinsiale gemeentes geadministreer word en die tiende die hoofstad Honiara is wat deur die Honiara Stadsraad geadministreer word.

## Verwysings 
## Bronnelys 
; Algemeen
*  
*  

## Eksterne skakels 
*
SABC2

**SABC2** is 'n Suid-Afrikaanse Uitsaaikorporasie-televisiekanaal wat programme in Engels, Afrikaans, drie Sotho-tale, Venda en Tsonga uitsaai. Die kanaal is in 1996 geskep toe die SAUK hul televisiekanale herstruktureer het. Die verminderde Afrikaanse inhoud op die kanaal het sommige sprekers van die taal ongelukkig gemaak, alhoewel die kanaal steeds 'n aansienlike hoeveelheid Afrikaanstalige programme, insluitende 'n daaglikse nuusbulletin saans om 19:00, uitsaai.

## Programme 
* Afrikaanse Nuus om 19:30. Ook nuus in ander inheemse tale, vóór en ná hierdie tydgleuf.
* 7de Laan
* 50|50
* Pasella
* Supersterre
* Musiek Roulette
* Noot-vir-noot
* Voetspore

## Verwysings 
## Eksterne skakels 
*  Amptelike webwerf